polyglot-tagger/wikipedia-language-snippets-filtered huggingface dataset:
೧೯೨೦ರ ಉದ್ದಕ್ಕೂ ಅಮೆರಿಕಾದಲ್ಲಿ ಸಾಕಷ್ಟು ತಂಡಗಳಿದ್ದವು. ಅಮೇರಿಕಾ ಸಂಯುಕ್ತ ಸಂಸ್ಥಾನದ ನಗರ ಹಾಗೂ ಪಟ್ಟಗಳಲ್ಲಿ ನೂರಾರು ಪುರುಷರ ವೃತ್ತಿಪರ ಬ್ಯಾಸ್ಕೆಟ್‌ಬಾಲ್‌ ತಂಡಗಳಿದ್ದವು, ಮತ್ತು ಕೆಲವೊಂದು ವೃತ್ತಿಪರ ಆಟದ ಸಂಸ್ಥೆಗಳೂ ಇದ್ದವು. ಆಟಗಾರರು ತಂಡದಿಂದ ತಂಡಕ್ಕೆ ಹಾರುತ್ತಿದ್ದರು ಹಾಗೂ ಪಂದ್ಯವನ್ನು ಕವಾಯತು ಶಾಲೆ ಮತ್ತು ಮಸುಕಾದ ನೃತ್ಯ ಸಭಾಂಗಣಗಳಲ್ಲಿ ಆಡಲಾಗುತ್ತಿತ್ತು. ಆಟದ ಸಂಸ್ಥೆಗಳು ಬಂದವು ಹೋದವು. ಒರಿಜಿನಲ್ ಸೆಲ್ಟಿಕ್ಸ್ ಮತ್ತು ಎರಡು ಆಲ್-ಆಫ್ರಿಕನ್ ಅಮೇರಿಕನ್ ತಂಡಗಳು, ನ್ಯೂಯಾರ್ಕ್ ರೆನೈಸೆನ್ಸ್ ಫೈವ್ ಮತ್ತು ಹಾರ್ಲೆಮ್ ಗ್ಲೋಬ್‌ಟ್ರೋಟರ್ಸ್ ಮೊದಲಾದ ಹವ್ಯಾಸಿ ತಂಡಗಳು ಅವುಗಳ ರಾಷ್ಟ್ರೀಯ ಪ್ರವಾಸದಲ್ಲಿ ಒಂದು ವರ್ಷಕ್ಕೆ ಇನ್ನೂರರಷ್ಟು ಆಟಗಳನ್ನು ಆಡುತ್ತಿದ್ದವು.
ಪಂದ್ಯಗಳನ್ನು ೧೦ ಅಥವಾ ೧೨ ನಿಮಿಷಗಳ ನಾಲ್ಕು ಹಂತಗಳಲ್ಲಿ ಆಡಲಾಗುತ್ತದೆ. ಕಾಲೇಜು ಪಂದ್ಯಗಳು ೨೦-ನಿಮಿಷಗಳ ಎರಡು ಹಂತಗಳನ್ನು ಬಳಸುತ್ತವೆ. ಹೆಚ್ಚಿನ ಪ್ರೌಢ ಶಾಲಾ ಪಂದ್ಯಗಳು ಎಂಟು ನಿಮಿಷಗಳ ನಾಲ್ಕು ಹಂತಗಳನ್ನು ಬಳಸಿಕೊಳ್ಳುತ್ತವೆ. ಅರ್ಧ-ಆಟದ ನಂತರದ ವಿರಾಮಕ್ಕೆ ಹದಿನೈದು ನಿಮಿಷ ಹಾಗೂ ಇತರ ವಿರಾಮಗಳಿಗೆ ಎರಡು ನಿಮಿಷಗಳನ್ನು ನೀಡಲಾಗುತ್ತದೆ. ಓವರ್‌ಟೈಮ್ ಅವಧಿಯು ಐದು ನಿಮಿಷವಿರುತ್ತದೆ. ಅರ್ಧ ಆಟದ ನಂತರ ತಂಡಗಳು ಬ್ಯಾಸ್ಕೆಟ್‌ಗಳನ್ನು ಬದಲಾಯಿಸಿಕೊಳ್ಳುತ್ತವೆ. ನಿಗದಿಪಡಿಸಿದ ಸಮಯದಲ್ಲಿ ಆಡುವ ಸಮಯ ಮಾತ್ರ ಇರುತ್ತದೆ; ಆಟ ನಡೆಯುತ್ತಿಲ್ಲದಿದ್ದರೆ ಸಮಯವನ್ನು ಸೂಚಿಸುವ ಮಾಪಕವನ್ನು ನಿಲ್ಲಿಸಲಾಗುತ್ತದೆ. ಆದ್ದರಿಂದ ಪಂದ್ಯಗಳು ಸಾಮಾನ್ಯವಾಗಿ ಪೂರ್ಣಗೊಳ್ಳಲು ಗೊತ್ತುಪಡಿಸಿದ ಆಟದ ಸಮಯಕ್ಕಿಂತ ಹೆಚ್ಚು ಕಾಲ, ಸುಮಾರು ಎರಡು ಗಂಟೆಗಳಷ್ಟು, ತೆಗೆದುಕೊಳ್ಳುತ್ತವೆ.
೧೯೪೬ರಲ್ಲಿ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್ ಆಫ್ ಅಮೇರಿಕಾ ಸ್ಥಾಪನೆಯಾಯಿತು. ೧೯೪೬ರ ನವೆಂಬರ್ ೧ರಲ್ಲಿ ಕೆನಡಾದ ಒಂಟೊರಿಯೊದ ಟೊರೊಂಟೊದಲ್ಲಿ ಟೊರೊಂಟೊ ಹಸ್ಕೀಸ್ ಮತ್ತು ನ್ಯೂಯಾರ್ಕ್ ಕ್ನಿಕರ್‌ಬೊಕರ್ಸ್ ಮಧ್ಯೆ ಮೊದಲ ಪಂದ್ಯ ನಡೆಯಿತು. ಮೂರು ವರ್ಷಗಳ ನಂತರ ೧೯೪೯ರಲ್ಲಿ ನ್ಯಾಷನಲ್ ಬ್ಯಾಸ್ಕೆಟ್‌ಬಾಲ್‌ ಲೀಗ್‌ನೊಂದಿಗೆ ಸೇರಿಕೊಂಡು ನ್ಯಾಷನಲ್ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್‌ ರಚನೆಯಾಯಿತು. ಅಮೇರಿಕನ್ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್ ೧೯೬೭ರಲ್ಲಿ ದಿಢೀರನೆ ಹುಟ್ಟಿಕೊಂಡಿತು, ಮತ್ತು ೧೯೭೬ರಲ್ಲಿ - ಒಕ್ಕೂಟ ಅಸ್ತಿತ್ವಕ್ಕೆ ಬರುವವರೆಗೆ ಯ ಪ್ರಾಬಲ್ಯಕ್ಕೆ ಬೆದರಿಕೆಯಾಗಿತ್ತು. ಜನಪ್ರಿಯತೆ, ಸಂಭಾವನೆ, ಕೌಶಲ್ಯ ಮತ್ತು ಸ್ಪರ್ಧೆಯ ಪ್ರತಿಷ್ಠೆಯ ವಿಷಯದಲ್ಲಿ ಇಂದು ಪ್ರಪಂಚದಲ್ಲೇ ಅಗ್ರಸ್ಥಾನದಲ್ಲಿರುವ ವೃತ್ತಿಪರ ಬ್ಯಾಸ್ಕೆಟ್‌ಬಾಲ್‌ ಒಕ್ಕೂಟವಾಗಿದೆ.
ಚೆಂಡು ಎಸೆಯುವಿಕೆ, ಚೆಂಡನ್ನು ಒಬ್ಬರಿಂದೊಬ್ಬರಿಗೆ ಮತ್ತು ಮುಂದಕ್ಕೆ ಸಾಗಿಸುವ ಕ್ರಮ, ಆಟಗಾರರ ಸ್ಥಾನಗಳು, ಆಕ್ರಮಣಕಾರಿ ಹಾಗೂ ರಕ್ಷಣಾ ವ್ಯೂಹಗಳು ಹಲವು ಸಾಮಾನ್ಯ ತಂತ್ರಗಳನ್ನು ಒಳಗೊಂಡು ಬ್ಯಾಸ್ಕೆಟ್‌ಬಾಲ್‌ ಕಾಲಕ್ರಮೇಣದಲ್ಲಿ ಅಭಿವೃದ್ಧಿಗೊಂಡಿದೆ. ತಂಡದಲ್ಲಿನ ಎತ್ತರದ ಆಟಗಾರರು ಮಧ್ಯ ದಲ್ಲಿ ಅಥವಾ ಎರಡು ಮುಂಚೂಣಿ ಯ ಸ್ಥಾನಗಳ ಪೈಕಿ ಒಂದರಲ್ಲಿ ಆಡುತ್ತಾರೆ. ಕುಳ್ಳ ಆಟಗಾರರು ಅಥವಾ ಚೆಂಡು ನಿರ್ವಹಣೆ ಕೌಶಲ್ಯ ಮತ್ತು ವೇಗವನ್ನು ಹೊಂದಿರುವ ಆಟಗಾರರು ರಕ್ಷಕ ಸ್ಥಾನಗಳಲ್ಲಿ ಆಡುತ್ತಾರೆ. ಸ್ಪರ್ಧಾತ್ಮಕ ಬ್ಯಾಸ್ಕೆಟ್‌ಬಾಲ್‌ ಆಟವನ್ನು ಜಾಗರೂಕತೆಯಿಂದ ನಿಯಂತ್ರಿಸಲಾಗುತ್ತದೆ, ಆದರೆ ಸಾಮಾನ್ಯ ಆಟಗಳಿಗೋಸ್ಕರ ಬ್ಯಾಸ್ಕೆಟ್‌ಬಾಲ್‌ನಲ್ಲಿ ಹಲವು ಮಾರ್ಪಾಡುಗಳಾಗಿವೆ. ಕೆಲವು ದೇಶಗಳಲ್ಲಿ ಬ್ಯಾಸ್ಕೆಟ್‌ಬಾಲ್‌ ಜನಪ್ರಿಯ ಪ್ರದರ್ಶನ ಆಟವೂ ಹೌದು.
ಮೇಲೆ ವಿವರಿಸಿದ ತಂತ್ರವನ್ನು ಬಳಸುವ ಎರಡು ಸಾಮಾನ್ಯ ಎಸೆತಗಳು ಸೆಟ್‌ ಷಾಟ್‌ ಮತ್ತು ಜಂಪ್‌ ಷಾಟ್‌ . ಸೆಟ್‌ ಷಾಟ್‌ ಎಂಬುದನ್ನು ನಿಂತ ಭಂಗಿಯಲ್ಲಿ, ಎರಡೂ ಪಾದವೂ ನೆಲದ ಮೇಲೆಯೇ ಇಟ್ಟುಕೊಂಡು ಬ್ಯಾಸ್ಕೆಟ್‌ನತ್ತ ಎಸೆಯಲಾಗುವುದು; ಇದನ್ನು ಫ್ರೀ-ಥ್ರೋಗಳಲ್ಲಿ ಬಳಸಲಾಗುತ್ತದೆ. ಜಂಪ್‌ ಷಾಟ್‌ ಎಂಬುದನ್ನು ನೆಗೆಯುವಾಗ ಬ್ಯಾಸ್ಕೆಟ್‌ನತ್ತ ಎಸೆಯಲಾಗುವುದು; ನೆಗೆದು ಅತಿ ಎತ್ತರಕ್ಕೇರಿದ ಸ್ಥಿತಿಯಲ್ಲಿ ಚೆಂಡನ್ನು ಎಸೆಯಲಾಗುತ್ತದೆ. ಇದು ಅಧಿಕ ಬಲ ಮತ್ತು ವ್ಯಾಪ್ತಿಯನ್ನು ನೀಡುತ್ತದೆ, ಅಲ್ಲದೆ ಚೆಂಡು ಎಸೆಯುವ ಆಟಗಾರ ರಕ್ಷಣಾತ್ಮಕ ಆಟಗಾರರಿಗಿಂತಲೂ ಮೇಲೇರಲು ಅನುವು ಮಾಡಿಕೊಡುತ್ತದೆ. ಪಾದಗಳು ನೆಲಕ್ಕೆ ವಾಪಸಾಗುವ ಮುಂಚೆ ಚೆಂಡನ್ನು ಎಸೆಯಲು ವಿಫಲವಾದಲ್ಲಿ ಅದನ್ನು ಒಯ್ಯುವ ಉಲ್ಲಂಘನೆ ಎಂದು ಪರಿಗಣಿಸಲಾಗುತ್ತದೆ.
ಶಾರೀರಿಕವಾಗಿ ತಾಗಿಸುವ ಮೂಲಕ ಎದುರಾಳಿ ಆಟಗಾರನನ್ನು ತಡೆಯುವ ಯತ್ನ ನಿಯಮಬಾಹಿರ ; ಇದನ್ನು 'ಫೌಲ್‌' ಎಂದು ಪರಿಗಣಿಸಲಾಗುತ್ತದೆ. ರಕ್ಷಣಾತ್ಮಕ ಆಟಗಾರರು 'ಫೌಲ್‌' ಕೃತ್ಯಗಳನ್ನೆಸಗುವುದು ಸಾಮಾನ್ಯವಾಗಿದೆ. ಆದರೂ ಕೆಲವೊಮ್ಮೆ, ಅಕ್ರಮಣ ಮಾಡುವ ಆಟಗಾರರೂ ಸಹ 'ಫೌಲ್‌' ಎಸಗುವ ಸಾಧ್ಯತೆಗಳೂ ಉಂಟು. 'ಫೌಲ್‌'ಗೆ ಈಡಾದ ಆಟಗಾರರಿಗೆ ಚೆಂಡು ಅಂಕಣದೊಳಗೆ ರವಾನಿಸಲು ಅವಕಾಶ ಲಭಿಸಬಹುದು; ಅಥವಾ, ಗೋಲು ಮಾಡುವ ಯತ್ನದಲ್ಲಿರುವಾಗ 'ಫೌಲ್‌'ಗೀಡಾದಲ್ಲಿ, ಒಂದು ಅಥವಾ ಹೆಚ್ಚು 'ಫ್ರೀ-ಥ್ರೋ'ಗಳನ್ನು ಪಡೆಯಬಹುದು. ಇದು ಚೆಂಡು ಎಸೆತದ ಸಫಲತೆಯನ್ನು ಅವಲಂಬಿಸಿದೆ. ಬ್ಯಾಸ್ಕೆಟ್‌ನಿಂದ ನಿರ್ದಿಷ್ಟ ದೂರದಲ್ಲಿರುವ ರೇಖೆಯಿಂದ ಯತ್ನಿಸಲಾದ ಒಂದು 'ಫ್ರೀ-ಥ್ರೋ'ಗೆ ಒಂದು ಅಂಕವನ್ನು ನೀಡಲಾಗುವುದು.
ಚೆಂಡು ಹಿಡಿದಿರುವವನು ಚೆಂಡನ್ನು ಪುಟಿಸದೆ ಎರಡೂ ಹೆಜ್ಜೆಗಳನ್ನಿಟ್ಟರೆ ಇದನ್ನು ಟ್ರಾವೆಲಿಂಗ್ ಎನ್ನುತ್ತಾರೆ ಹಾಗೂ ಎರಡೂ ಕೈಗಳಿಂದ ಪುಟಿಸಿದರೆ ಅಥವಾ ಪುಟಿಸುವ ಮಧ್ಯದಲ್ಲಿ ಚೆಂಡನ್ನು ಹಿಡಿದರೆ ಡಬಲ್ ಡ್ರಿಬ್ಲಿಂಗ್ ಎನ್ನುತ್ತಾರೆ. ಚೆಂಡನ್ನು ಪುಟಿಸುವಾಗ ಆಟಗಾರನ ಕೈ ಚೆಂಡಿನ ಕೆಳಗಿರಬಾರದು, ಹಾಗಿದ್ದರೆ ಅದನ್ನು ಕ್ಯಾರಿಂಗ್ ದಿ ಬಾಲ್ ಎನ್ನುತ್ತಾರೆ. ಅಂಕಣದ ಮುಂದಿನ ಭಾಗದಲ್ಲಿ ಚೆಂಡಿನ ನಿಯಂತ್ರಣ ಸ್ಥಾಪಿಸಿದ ತಂಡವು ಚೆಂಡನ್ನು ಹಿಂಬದಿ ಅಂಕಣಕ್ಕೆ ಹಿಂದಿರುಗಿಸುವುದಿಲ್ಲ. ಚೆಂಡನ್ನು ಮುಷ್ಟಿಯಿಂದ ಒದೆಯಬಾರದು, ಇಲ್ಲವೇ ಅಪ್ಪಳಿಸುವಂತಿಲ್ಲ. ಈ ನಿಯಮಗಳ ಉಲ್ಲಂಘನೆ ಮಾಡಿದರೆ ಚೆಂಡಿನ ಮೇಲಿನ ಹತೋಟಿ ಕಳೆದುಕೊಳ್ಳಬೇಕಾಗುತ್ತದೆ ಅಥವಾ ಇದು ಡಿಫೆನ್ಸ್ ಮಾಡಿದ್ದರೆ ಶಾಟ್ ಕ್ಲಾಕ್‌ನ್ನು ಮರುಹೊಂದಿಸಬೇಕಾಗುತ್ತದೆ.
೧೯೦೧ರಲ್ಲಿ ಚಿಕಾಗೊ ವಿಶ್ವವಿದ್ಯಾನಿಲಯ, ಕೊಲಂಬಿಯ ವಿಶ್ಯವಿದ್ಯಾನಿಲಯ, ದರ್ತ್‌ಮೌತ್ ಶಾಲೆ, ಮಿನ್ನ್‌ಸೊಟ ವಿಶ್ವವಿದ್ಯಾನಿಲಯ, . ನೇವಲ್ ಅಕಾಡೆಮಿ, ಉತಾಹ್ ವಿಶ್ವವಿದ್ಯಾನಿಲಯ ಮತ್ತು ಯೇಲ್ ವಿಶ್ವವಿದ್ಯಾನಿಲಯ ಮೊದಲಾದ ಕಾಲೇಜುಗಳು ಪುರುಷರ ಆಟವನ್ನು ಪ್ರಾಯೋಜಿಸಲು ಶುರುಮಾಡಿದವು. ೧೯೦೫ರಲ್ಲಿ ಫುಟ್ಬಾಲ್ ಮೈದಾನದಲ್ಲಿ ಪದೇಪದೇ ಗಾಯಗಳು ಸಂಭವಿಸುತ್ತಿದ್ದ ಕಾರಣ ಅಧ್ಯಕ್ಷ ತಿಯೋಡರ್ ರೂಸ್‌ವೆಲ್ಟ್ ಅವರು ಕಾಲೇಜುಗಳೇ ಆಡಳಿತ ಸಮಿತಿಯನ್ನು ರಚಿಸಬೇಕೆಂದು ಸಲಹೆ ನೀಡಿದರು. ಇದು ಇಂಟರ್‌ಕಾಲೇಜಿಯೇಟ್ ಅಥ್ಲೆಟಿಕ್ ಅಸೋಸಿಯೇಷನ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್ ರಚನೆಗೆ ಕಾರಣವಾಯಿತು. ೧೯೧೦ರಲ್ಲಿ, ಅದರ ಹೆಸರು ನ್ಯಾಷನಲ್ ಕಾಲೇಜಿಯೇಟ್ ಅಥ್ಲೆಟಿಕ್ ಅಸೋಸಿಯೇಷನ್ ಎಂದು ಬದಲಾಯಿತು.
೧೯೫೦ರ ವೇಳೆಗೆ ಬ್ಯಾಸ್ಕೆಟ್‌ಬಾಲ್‌ ಪ್ರಮುಖ ಕಾಲೇಜು ಆಟವಾಯಿತು, ಇದು ವೃತ್ತಿಪರ ಬ್ಯಾಸ್ಕೆಟ್‌ಬಾಲ್‌ನಲ್ಲಿ ಆಸಕ್ತಿ ಬೆಳೆಸಿಕೊಳ್ಳುವುದಕ್ಕೆ ದಾರಿಮಾಡಿಕೊಟ್ಟಿತು. ಮೊದಲ ಬಾರಿಗೆ ಬ್ಯಾಸ್ಕೆಟ್‌ಬಾಲ್‌ ಆಡಿದ್ದ ಸ್ಥಳ ಮೆಸ್ಸಾಚುಸೆಟ್ಸ್‌ನ ಸ್ಪ್ರಿಂಗ್‌ಫೀಲ್ಡ್‌ನಲ್ಲಿ ೧೯೫೯ರಲ್ಲಿ ಬ್ಯಾಸ್ಕೆಟ್‌ಬಾಲ್‌ ಹಾಲ್ ಆಫ್ ಫೇಮ್‍ ಸ್ಥಾಪನೆಯಾಯಿತು. ಶ್ರೇಷ್ಠ ಆಟಗಾರರು, ತರಬೇತುದಾರರು, ತೀರ್ಪುಗಾರರು ಮತ್ತು ಆಟದ ಅಭಿವೃದ್ಧಿಗೆ ಗಮನಾರ್ಹ ಕೊಡುಗೆ ನೀಡಿದವರು ಮೊದಲಾದವರನ್ನು ಇದರ ಸರದಿಪಟ್ಟಿಯು ಒಳಗೊಂಡಿದೆ. ಅಲ್ಲದೆ ಬ್ಯಾಸ್ಕೆಟ್‌ಬಾಲ್‌ ಜೀವನ ವೃತ್ತಿಯಲ್ಲಿ ಅತ್ಯಧಿಕ ಗೋಲು ಬಾರಿಸಿದವರ ಹೆಸರನ್ನೂ ಈ ಹಾಲ್ ಆಫ್ ಫೇಮ್‌‍ಗೆ ಸೇರಿಸಿಕೊಳ್ಳಲಾಗಿದೆ.
ಆರಂಭದಲ್ಲಿ ಬ್ಯಾಸ್ಕೆಟ್‌ಬಾಲ್‌ನ್ನು ಕಾಲ್ಚೆಂಡಾಟದ ಚೆಂಡಿನಿಂದ ಆಡಲಾಗುತ್ತಿತ್ತು. ಬ್ಯಾಸ್ಕೆಟ್‌ಬಾಲ್‌ಗೆಂದು ವಿಶೇಷವಾಗಿ ತಯಾರಿಸಿದ ಮೊದಲ ಚೆಂಡುಗಳು ಕಂದುಬಣ್ಣದ್ದಾಗಿದ್ದವು. ೧೯೫೦ರ ಉತ್ತರಾರ್ಧದಲ್ಲಿ ಆಟಗಾರರು ಮತ್ತು ಪ್ರೇಕ್ಷಕರಿಗಿಬ್ಬರಿಗೂ ಸರಿಯಾಗಿ ಕಾಣಿಸುವ ಚೆಂಡಿಗಾಗಿ ಹುಡುಕಾಟ ನಡೆಸಿದ ಟೋನಿ ಹಿಂಕಲ್ ಕಿತ್ತಳೆ ಬಣ್ಣದ ಚೆಂಡನ್ನು ಪರಿಚಯಿಸಿದನು. ಈ ಚೆಂಡು ಈಗ ಸಾಮಾನ್ಯ ಬಳಕೆಯಲ್ಲಿದೆ. ತಂಡದ ಸಹ ಆಟಗಾರರಿಗೆ "ಬೌನ್ಸ್ ಪಾಸ್" ಮಾಡುವುದನ್ನು ಹೊರತುಪಡಿಸಿದರೆ, ಚೆಂಡನ್ನು ಪುಟಿಸುತ್ತಾ ಮುಂದುವರಿಯುವುದು ಮೂಲ ಆಟದ ಭಾಗವಲ್ಲ. ಚೆಂಡನ್ನು ಸಾಗಿಸುವುದರಿಂದಲೇ ಚೆಂಡಿನ ಚಲನೆಗೆ ಆರಂಭವಾಗಿತ್ತು.
ಬ್ಲ್ಯಾಕ್ ಹೈ ಸ್ಕೂಲ್‌ಗಳ ನ್ಯಾಶನಲ್ ಇಂಟರ್‌ಸ್ಕೊಲಾಸ್ಟಿಕ್ ಬ್ಯಾಸ್ಕೆಟ್‌ಬಾಲ್‌ ಟೂರ್ನಮೆಂಟ್ ೧೯೨೯ರಿಂದ ೧೯೪೨ರವರೆಗೆ ಹ್ಯಾಂಪ್ಟನ್ ಇನ್‌ಸ್ಟಿಟ್ಯೂಟ್‌ನಲ್ಲಿ ನಡೆಯಿತು. ನ್ಯಾಶನಲ್ ಇನ್ವಿಟೇಶನಲ್ ಇಂಟರ್‌ಸ್ಕೊಲಾಸ್ಟಿಕ್ ಬ್ಯಾಸ್ಕೆಟ್‌ಬಾಲ್‌ ಟೂರ್ನಮೆಂಟ್‌ನ್ನು ೧೯೪೧ರಿಂದ ೧೯೬೭ರವರೆಗೆ ಟಸ್ಕೆಗೀ ಇನ್‌ಸ್ಟಿಟ್ಯೂಟ್‌ನಲ್ಲಿ ಆರಂಭಿಸಲಾಯಿತು. ವಿಶ್ವ ಸಮರ ದ ನಂತರ ಬ್ಯಾಸ್ಕೆಟ್‌ಬಾಲ್ ನಶ್ವಿಲ್ಲೆಯ ಟೆನ್ನಸ್ಸೀ ಸ್ಟೇಟ್ ಕಾಲೇಜಿನಲ್ಲಿ ಪುನರಾರಂಭಗೊಂಡಿತು. ೧೯೫೪ರಲ್ಲಿ ಬ್ರೌನ್ . ಬೋರ್ಡ್ ಆಫ್ ಎಜುಕೇಶನ್ ಶಾಲೆಗಳ ಏಕೀಕರಣವನ್ನು ಪ್ರಾರಂಭಿಸಿದ ನಂತರ ಚಾಂಪಿಯನ್‌ನ ಆಧಾರ ಕ್ಷೀಣಿಸಿತು. ಕೊನೆಯ ಪಂದ್ಯಾವಳಿಗಳು ಅಲಬಾನ ಸ್ಟೇಟ್ ಕಾಲೇಜಿನಲ್ಲಿ ೧೯೬೪ರಿಂದ ೧೯೬೭ರ ಅವಧಿಯಲ್ಲಿ ನಡೆದವು.
ಅರ್ಧದಾರಿವರೆಗೆ ಚೆಂಡನ್ನು ಮುಂದುವರಿಸುವ ಮೊದಲು(ಅಂತರರಾಷ್ಟ್ರೀಯ ಮತ್ತು ಯಲ್ಲಿ ೮ ಸೆಕಂಡುಗಳು; ಮತ್ತು ಪ್ರೌಢ ಶಾಲೆಗಳಲ್ಲಿ ೧೦ ಸೆಕೆಂಡುಗಳು), ಶಾಟ್‌ಗೆ ಪ್ರಯತ್ನಿಸುವ ಮೊದಲು (ಯಲ್ಲಿ ೨೪ ಸೆಕೆಂಡುಗಳು, ಮಹಿಳೆಯರು ಮತ್ತು ಎರಡೂ ಲಿಂಗಗಳ ಕೆನಡಾದವರ ಅಂತರ್‌-ವಿಶ್ವವಿದ್ಯಾನಿಲಯ ಕ್ರೀಡೆಯಲ್ಲಿ ೩೦ ಸೆಕೆಂಡುಗಳು ಮತ್ತು ಪುರುಷರ ಪಂದ್ಯದಲ್ಲಿ ೩೫ ಸೆಕೆಂಡುಗಳು), ರಕ್ಷಣಾತ್ಮಕವಾಗಿದ್ದಾಗ ಚೆಂಡನ್ನು ಹಿಡಿದುಕೊಳ್ಳಲು , ಮತ್ತು ನಿರ್ಬಂಧಿತ ವಲಯದಲ್ಲಿ ತೆಗೆದುಕೊಳ್ಳುವ ಸಮಯಕ್ಕೆ ಮಿತಿ ಇದೆ. ಹೆಚ್ಚಿನ ಉಲ್ಲಂಘನೆಗಳನ್ನು ನಿಯಂತ್ರಿಸುವುದಕ್ಕಾಗಿ ಈ ನಿಯಮಗಳನ್ನು ರೂಪಿಸಲಾಗಿದೆ.
ಬೌನ್ಸ್‌ ಪಾಸ್‌ ಎಂಬುದು ರವಾನೆಯ ಇನ್ನೊಂದು ತಂತ್ರ. ಈ ತಂತ್ರದ ಪ್ರಕಾರ ಚೆಂಡನ್ನು ರವಾನಿಸುವ ಆಟಗಾರ ಚೆಂಡನ್ನು ಪಡೆಯುವವರತ್ತ ಕಳುಹಿಸುವ ಅರ್ಧಹಾದಿಯಲ್ಲೇ ಅದನ್ನು ಪುಟಿಸುತ್ತಾನೆ. ಚೆಂಡು ನೆಲಕ್ಕೆ ಬಡಿದು ಪಡೆಯುವವರತ್ತ ಪುಟಿಯುತ್ತದೆ. ಚೆಸ್ಟ್‌ ಪಾಸ್‌ಗಿಂತ ಬೌನ್ಸ್‌ ಪಾಸ್‌ ಹೆಚ್ಚು ಸಮಯ ತೆಗೆದುಕೊಳ್ಳುತ್ತದೆ. ಆದರೂ ಎದುರಾಳಿ ತಂಡಕ್ಕೆ ಚೆಂಡನ್ನು ಅಡ್ಡಗಟ್ಟಲು ಕಷ್ಟವಾಗುತ್ತದೆ (ಚೆಂಡನ್ನು ಉದ್ದೇಶಪೂರ್ವಕವಾಗಿ ಒದೆಯುವುದನ್ನು ಉಲ್ಲಂಘನೆಯೆಂದು ಪರಿಗಣಿಸಲಾಗುತ್ತದೆ). ಹೀಗಾಗಿ ಆಟಗಾರರು ಸುತ್ತುವರಿದಿದ್ದ ಸಂದರ್ಭಗಳಲ್ಲಿ ಅಥವಾ ರಕ್ಷಕನನ್ನು ತಪ್ಪಿಸಿ ಚೆಂಡನ್ನು ರವಾನಿಸಲು, ಆಟಗಾರರು ಆಗಾಗ್ಗೆ ಬೌನ್ಸ್‌ ಪಾಸ್‌ ತಂತ್ರವನ್ನು ಬಳಸುತ್ತಾರೆ.
ಡಾ. ಜೇಮ್ಸ್ ನೈಸ್ಮಿತ್ ಕಾಲೇಜು ಬ್ಯಾಸ್ಕೆಟ್‌ಬಾಲ್‌ ಹುಟ್ಟುಹಾಕುವಲ್ಲಿ ಪ್ರಮುಖ ಪಾತ್ರವಹಿಸಿದ್ದಾರೆ. ಹೆಸರಾಂತ ತರಬೇತುದಾರ ಪಾರೆಸ್ಟ್ "ಫಾಗ್" ಅಲೆನ್‌ಗೆ ಅಧಿಕಾರವನ್ನು ಹಸ್ತಾಂತರಿಸುವ ಮೊದಲು ಕನ್ಸಾಸ್ ವಿಶ್ವವಿದ್ಯಾನಿಲಯದಲ್ಲಿ ನೈಸ್ಮಿತ್ ಆರು ವರ್ಷಗಳ ಕಾಲ ತರಬೇತುದಾರರಾಗಿದ್ದರು. ನೈಸ್ಮಿತ್‌ನ ಶಿಷ್ಯ ಎಮೋಸ್ ಎಲೋಂಜೊ ಸ್ಟ್ಯಾಗ್ ಬ್ಯಾಸ್ಕೆಟ್‌ಬಾಲ್‌ ಆಟವನ್ನು ಚಿಕಾಗೊ ವಿಶ್ವವಿದ್ಯಾನಿಲಯಕ್ಕೆ ತಂದನು. ಅಂತೆಯೇ ಕನ್ಸಾಸ್‌ನಲ್ಲಿ ನೈಸ್ಮಿತ್‌ನ ವಿದ್ಯಾರ್ಥಿಯಾಗಿದ್ದ ಅಡಾಲ್ಫ್ ರುಪ್ ಕೆಂಟುಕಿ ವಿಶ್ವವಿದ್ಯಾನಿಲಯದಲ್ಲಿ ತರಬೇತುದಾರನಾಗಿ ಉತ್ತಮ ಯಶಸ್ಸು ಕಂಡನು.
ತೀರ್ಪುಗಾರರು , ಒಂದು ಅಥವಾ ಎರಡು ಅಂಪೈರುಗಳು ಮತ್ತು ಅಂಕಿಅಂಶಗಳನ್ನು ನಿರ್ವಹಿಸುವ ಅಧಿಕಾರಿಗಳು ಮೊದಲಾದವರು ಆಟವನ್ನು ನಿಯಂತ್ರಿಸುತ್ತಾರೆ. ಕಾಲೇಜು, ಮತ್ತು ಅನೇಕ ಪ್ರೌಢ ಶಾಲೆಗಳ ಆಟದಲ್ಲಿ ಒಟ್ಟು ಮೂರು ತೀರ್ಪುಗಾರರು ಅಂಕಣದಲ್ಲಿ ಇರುತ್ತಾರೆ. ಅಂಕಿಅಂಶಗಳನ್ನು ನಿರ್ವಹಿಸುವ ಅಧಿಕಾರಿಗಳು ಪ್ರತೀ ತಂಡಗಳ ಅಂಕಗಳು, ಟೈಮ್‌ಕೀಪಿಂಗ್, ವೈಯಕ್ತಿಕ ಮತ್ತು ತಂಡಗಳ ಫೌಲುಗಳು, ಆಟಗಾರರ ಬದಲಿ ನೇಮಕಾತಿಗಳು, ತಂಡದ ಹತೋಟಿ ರೇಖೆಗಳು, ಮತ್ತು ಶಾಟ್ ಕ್ಲಾಕ್ ಮೊದಲಾದ ಅಂಶಗಳನ್ನು ನೋಡಿಕೊಳ್ಳುವ ಕೆಲಸ ಮಾಡುತ್ತಾರೆ.
ನ್ಯಾಶನಲ್ ಅಸೋಸಿಯೇಷನ್ ಆಫ್ ಇಂಟರ್‌ಕಾಲೇಜಿಯೇಟ್ ಬ್ಯಾಸ್ಕೆಟ್‌ಬಾಲ್ ಟೂರ್ನಮೆಂಟ್ ಎಂಬ ಪುರುಷರ ರಾಷ್ಟ್ರೀಯ ಚಾಂಪಿಯನ್‌ಶಿಪ್‌ನ ಮೊದಲ ಪಂದ್ಯಾವಳಿಯನ್ನು ೧೯೩೭ರಲ್ಲಿ ಸಂಘಟಿಸಲಾಯಿತು. ಅದು ನ್ಯಾಷನಲ್ ಅಸೋಸಿಯೇಷನ್ ಆಫ್ ಇಂಟರ್‌ಕಾಲೇಜಿಯೇಟ್ ಅಥ್ಲೆಟಿಕ್ಸ್ ಪಂದ್ಯಾವಳಿ ಎಂಬ ಹೆಸರಿನಲ್ಲಿ ಈಗಲೂ ಅಸ್ತಿತ್ವದಲ್ಲಿದೆ. ನ್ಯಾಷನಲ್ ಇನ್ವಿಟೇಷನ್ ಟೂರ್ನಮೆಂಟ್‌ ಎಂಬ ತಂಡಗಳ ಮೊದಲ ರಾಷ್ಟ್ರೀಯ ಚಾಂಪಿಯನ್‌ಶಿಪ್‌ನ್ನು ೧೯೩೮ರಲ್ಲಿ ನ್ಯೂಯಾರ್ಕ್‌ನಲ್ಲಿ ಆಯೋಜಿಸಲಾಯಿತು; ರಾಷ್ಟ್ರೀಯ ಪಂದ್ಯಾವಳಿಯು ಒಂದು ವರ್ಷದ ನಂತರ ಪ್ರಾರಂಭವಾಯಿತು.
ಕೆನಡಾದ ಮೊದಲ ಅಂತರ್‌ವಿಶ್ವವಿದ್ಯಾನಿಲಯ ಬ್ಯಾಸ್ಕೆಟ್‌ಬಾಲ್‌ ಪಂದ್ಯವನ್ನು ಒಂಟಾರಿಯೋದ ಕಿಂಗ್‌ಸ್ಟನ್‌ನ ಯಲ್ಲಿ ೧೯೦೪ರ ಫೆಬ್ರವರಿ ೬ರಲ್ಲಿ ಆಡಲಾಯಿತು. ಈ ಪಂದ್ಯ ಮ್ಯಾಕ್‌ಗಿಲ್ ವಿಶ್ವವಿದ್ಯಾನಿಲಯ ಮತ್ತು ಕ್ವೀನ್ಸ್ ವಿಶ್ವವಿದ್ಯಾನಿಲಯಗಳ ಮಧ್ಯೆ ನಡೆಯಿತು. ನಿಯಮಾನುಸಾರದ ಆಟದ ಕೊನೆಯಲ್ಲಿ ೭-೭ ಸ್ಕೋರ್ ಇತ್ತು, ಹಾಗಾಗಿ ಫಲಿತಾಂಶಕ್ಕಾಗಿ ಹತ್ತು ನಿಮಿಷ ಹೆಚ್ಚಿಗೆ ಸಮಯವನ್ನು ನೀಡಲಾಯಿತು. ಈ ಅಧಿಕಾವಧಿಯಲ್ಲಿ ಮ್ಯಾಕ್‌ಗಿಲ್ ೯-೭ರೊಂದಿಗೆ ಜಯಗಳಿಸಿತು. ಪ್ರೇಕ್ಷಕರು ಅತಿ ಹೆಚ್ಚಿನ ಸಂಖ್ಯೆಯಲ್ಲಿ ಈ ಆಟವನ್ನು ವೀಕ್ಷಿಸಿದರು.
ಫಿಲಿಪೈನ್ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್ ವಿಶ್ವದಲ್ಲೇ ಎರಡನೇ ಹಳೆಯ ವೃತ್ತಿಪರ ಒಕ್ಕೂಟ. ಮೊದಲ ಪಂದ್ಯವನ್ನು ೧೯೭೫ ಎಪ್ರಿಲ್ ೯ರಲ್ಲಿ ಕ್ವೆಜನ್ ಸಿಟಿಯ ಕ್ಯೂಬಾವೊದ ಅರನೆಟ ಕೊಲಿಸಿಯಮ್‌ನಲ್ಲಿ ಆಡಲಾಯಿತು. ಫಿಲಿಪೈನ್ಸ್‌. ಮನಿಲ ಇಂಡಸ್ಟ್ರಿಯಲ್ ಮತ್ತು ಕಮರ್ಶಿಯಲ್ ಅಥ್ಲೆಟಿಕ್ ಅಸೋಸಿಯೇಷನ್‌ ನಲ್ಲಿ ಕೆಲವು ತಂಡಗಳು "ಬಂಡಾಯ"ವೆದ್ದ ಪ್ರತಿಫಲವಾಗಿ ಹುಟ್ಟಿಕೊಂಡ ಸಂಸ್ಥೆಯಿದು. ಮನಿಲ ಸಂಸ್ಥೆಯು ಬ್ಯಾಸ್ಕೆಟ್‌ಬಾಲ್ ಅಸೋಸಿಯೇಷನ್ ಆಫ್ ದ ಫಿಲಿಪೈನ್ಸ್‌‌ನ ನಿಯಂತ್ರಣಕ್ಕೆ ಒಳಪಟ್ಟಿತ್ತು, ನಂತರ- ರಾಷ್ಟ್ರೀಯ ಸಂಸ್ಥೆಯನ್ನು ಗುರುತಿಸಿತು.
ಮೊದಲ ಮಹಿಳಾ ಆಲ್-ಅಮೇರಿಕಾ ತಂಡವನ್ನು ೧೯೨೯ರಲ್ಲಿ ಆರಿಸಲಾಯಿತು. ಅಮೇರಿಕಾ ಸಂಯುಕ್ತ ಸಂಸ್ಥಾನದಾದ್ಯಂತ ಮಹಿಳೆಯರ ಕೈಗಾರಿಕಾ ಲೀಗ್‌ಗಳು ಹುಟ್ಟಿಕೊಂಡವು. ಅವು ಪುರುಷರ ನಿಮಯಗಳನ್ನು ಅಳವಡಿಸಿಕೊಂಡು ಗೋಲ್ಡನ್ ಸೌಕ್ಲೋನ್ಸ್‌‌ ತಂಡದ ಬಾಬೆ ದಿಡ್ರಿಕ್ಸನ್‌ರಂತಹ ಪ್ರಸಿದ್ಧ ಕ್ರೀಡಾಪಟುಗಳನ್ನು ಸೃಷ್ಟಿಸಿದವು, ಮತ್ತು ಆಲ್ ಅಮೇರಿಕನ್ ರೆಡ್ ಹೆಡ್ಸ್ ಟೀಮ್‌ ಪುರುಷರ ತಂಡದ ವಿರುದ್ಧವೇ ಸ್ಪರ್ಧಿಸಿತ್ತು. ೧೯೩೮ರ ಹೊತ್ತಿಗೆ ಮಹಿಳಾ ರಾಷ್ಟ್ರೀಯ ಚಾಂಪಿಯನ್‌ಶಿಪ್ ಪ್ರತಿ ತಂಡದಲ್ಲಿ ಆರು ಆಟಗಾರರೊಂದಿಗೆ ಮೂರು-ಅಂಕಣದಿಂದ ಎರಡು-ಅಂಕಣದ ಆಟಕ್ಕೆ ಪರಿವರ್ತನೆಯಾಯಿತು.
ಚೆಂಡು ಬ್ಯಾಸ್ಕೆಟ್‌ನೊಳಕ್ಕೆ ಬೀಳುವಾಗ ಚೆಂಡಿಗೆ ಅಥವಾ ಬ್ಯಾಸ್ಕೆಟ್‌ಗೆ, ಅಥವಾ ಅದು ರಿಮ್‌ನ ಮೇಲಿರುವಾಗ ಯಾವುದೇ ಆಟಗಾರ ಕೈಹಾಕಬಾರದು, ಹಾಗೆ ಮಾಡುವ ಉಲ್ಲಂಘನೆಯನ್ನು ಗೋಲ್‌ಟೆಂಡಿಂಗ್ ಎನ್ನುತ್ತಾರೆ. ಡಿಫೆನ್ಸಿವ್ ಆಟಗಾರ ಗೋಲ್‌ಟೆಂಡ್ ಮಾಡಿದರೆ, ಪ್ರಯತ್ನಿಸಿದ ಶಾಟ್ ಯಶಸ್ವಿ ಎಂಬುದಾಗಿ ಪರಿಗಣಿಸಲಾಗುತ್ತದೆ. ಹೊಡೆಯುವವ ಸಹ ಆಟಗಾರ ಗೋಲ್‌ಟೆಂಡ್ ಮಾಡಿದರೆ, ಬ್ಯಾಸ್ಕೆಟ್‌ನ್ನು ರದ್ದುಗೊಳಿಸಲಾಗುತ್ತದೆ ಮತ್ತು ಚೆಂಡನ್ನು ಹತೋಟಿ ಪಡೆದುಕೊಂಡ ಡಿಫೆನ್ಸಿವ್ ತಂಡ ಆಟವನ್ನು ಮುಂದುವರಿಸುತ್ತದೆ.
ಬೆಂಬಲಿತ ವುಮೆನ್ಸ್ ನ್ಯಾಶನಲ್ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್ ೧೯೯೭ರಲ್ಲಿ ಆರಂಭವಾಯಿತು. ಅದು ಅಸ್ಥಿರ ಹಾಜರಾತಿಯ ಆಟಗಾರರನ್ನು ಹೊಂದಿದ್ದರೂ, ಅನೇಕ ಶ್ರೇಷ್ಠ ಆಟಗಾರರು (ಅವರಲ್ಲಿ ಕೆಲವರು ಲಿಸ ಲೆಸ್ಲಿ, ಡಯಾನ ತೌರಸಿ, ಮತ್ತು ಕ್ಯಾಂಡೇಕ್ ಪಾರ್ಕರ್) ಸಂಸ್ಥೆಯ ಜನಪ್ರಿಯತೆಗೆ ಮತ್ತು ಸ್ಪರ್ಧೆಯ ಪ್ರತಿಷ್ಠೆಗೆ ನೆರವಾಗಿದ್ದಾರೆ. ಅಮೇರಿಕನೇ ಬ್ಯಾಸ್ಕೆಟ್‌ಬಾಲ್‌ ಲೀಗ್‌ ನಂತಹ ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿರುವ ಇತರ ವೃತ್ತಿಪರ ಮಹಿಳಾ ಬ್ಯಾಸ್ಕೆಟ್‌ಬಾಲ್‌‌ ಒಕ್ಕೂಟಗಳು ಯ ಜನಪ್ರಿಯತೆಯಿಂದಾಗಿ ಭಾಗಶಃ ಮುಚ್ಚಿದವು.
ಬ್ಯಾಸ್ಕೆಟ್‌ಬಾಲ್‌ ಆಟದಲ್ಲಿ ಮುಖ್ಯವಾಗಿ ಬೇಕಾಗುವ ಸಾಧನಗಳೆಂದರೆ ಬ್ಯಾಸ್ಕೆಟ್‌ಬಾಲ್‌ ಮತ್ತು ಅಂಕಣ. ಅಂಕಣವು ಸಮತಟ್ಟಾಗಿದ್ದು, ಆಯತಾಕೃತಿ ಮೇಲ್ಮೈಯನ್ನು ಹೊಂದಿರುತ್ತದೆ ಮತ್ತು ಅಂಕಣದ ವಿರುದ್ಧ ತುದಿಗಳಲ್ಲಿ ಬ್ಯಾಸ್ಕೆಟ್‌ಗಳಿರುತ್ತದೆ(ಅಥವಾ ೩-ಆನ್-೩ ಸ್ಟ್ರೀಟ್ ಬ್ಯಾಸ್ಕೆಟ್‌ಬಾಲ್‌ನ ಅಂಕಣದಲ್ಲಿ ಒಂದು ಬ್ಯಾಸ್ಕೆಟ್‌ ಮಾತ್ರ ಇರುತ್ತದೆ). ಸ್ಪರ್ಧಾತ್ಮಕ ಹಂತಗಳಲ್ಲಿ ಗಡಿಯಾರ, ಸ್ಕೋರ್‌ಶೀಟ್‌, ಸ್ಕೋರ್‌ಬೋರ್ಡ್, ಪರ್ಯಾಯ ಹತೋಟಿ ರೇಖೆಗಳು, ಶಬ್ಧ ಮಾಡುವ ಸ್ಟಾಪ್-ಕ್ಲಾಕ್ ವ್ಯವಸ್ಥೆ ಇತ್ಯಾದಿ ಹೆಚ್ಚಿನ ಸಾಧನಗಳನ್ನು ಬಳಸುವ ಅಗತ್ಯವಿರುತ್ತದೆ.
ಪುರುಷರು ಮತ್ತು ಮಹಿಳೆಯರ ಎರಡು ತಂಡಗಳಿಗೂ ಪ್ರಮಾಣಿತ ಸಮವಸ್ತ್ರವಿದ್ದು, ಇದು ಒಂದು ಜೊತೆ ಶಾರ್ಟ್ಸ್ ಮತ್ತು ಜರ್ಸಿಯನ್ನು ಒಳಗೊಂಡಿರುತ್ತದೆ. ಸಮವಸ್ತ್ರದ ಹಿಂಭಾಗ ಮತ್ತು ಮುಂಭಾಗದಲ್ಲಿ ತಂಡದ ಆಟಗಾರನ ನಿರ್ದಿಷ್ಟ ಸಂಖ್ಯೆಯನ್ನು ಸ್ಪಷ್ಟವಾಗಿ ಕಾಣುವಂತೆ ಅಚ್ಚೊತ್ತಿರುತ್ತಾರೆ. ಆಟಗಾರರು ಹೆಚ್ಚು ಎತ್ತರದ ಅಟ್ಟೆಯಿರುವ ಶೂಗಳನ್ನು ಧರಿಸುತ್ತಾರೆ, ಅವು ಕಣಕಾಲಿಗೆ ಹೆಚ್ಚು ಆಧಾರವನ್ನು ಕೊಡುತ್ತವೆ. ಸಮವಸ್ತ್ರದ ಮೇಲೆ ತಂಡಗಳ ಹೆಸರು, ಆಟಗಾರರ ಹೆಸರು ಮಾತ್ರವಲ್ಲದೆ, ಉತ್ತರ ಅಮೇರಿಕಾದಿಂದ ಹೊರಗೆ ಪ್ರಾಯೋಜಕರ ಹೆಸರನ್ನೂ ಅಚ್ಚೊತ್ತಿರುತ್ತಾರೆ.
ಲೇಯಪ್‌ ಎಂಬುದು ಇನ್ನೊಂದು ಸಾಮಾನ್ಯ ಎಸೆತ. ಈ ಎಸೆತದಲ್ಲಿ ಆಟಗಾರರು ಚೆಂಡಿನೊಂದಿಗೆ ಬ್ಯಾಸ್ಕೆಟ್‌ನತ್ತ ಧಾವಿಸಿ, ಚೆಂಡನ್ನು ಫಲಕದ ಮಾರ್ಗವಾಗಿ ಬ್ಯಾಸ್ಕೆಟ್‌ನೊಳಗೆ ಇರಿಸುತ್ತಾರೆ. ಚೆಂಡನ್ನು ಹಸ್ತ ಮತ್ತು ಬೆರಳುಗಳ ಮೂಲಕ ಫಲಕಕ್ಕೆ ಪುಟಿಸದೆ ಬ್ಯಾಸ್ಕೆಟ್‌ನೊಳಗೆ ನೇರವಾಗಿ ಉರುಳಿಸುವ ತಂತ್ರಕ್ಕೆ ಫಿಂಗರ್‌ ರೋಲ್‌ ಎನ್ನಲಾಗುತ್ತದೆ. ಪ್ರೇಕ್ಷಕರ ಮನರಂಜಿಸುವ, ಅತಿ ಹೆಚ್ಚು ನಿಖರವಾದ ಗೋಲು ಎಸೆತವೆಂದರೆ ಸ್ಲ್ಯಾಮ್‌-ಡಂಕ್‌ . ಇದರಲ್ಲಿ ಆಟಗಾರರು ಬಹಳ ಎತ್ತರಕ್ಕೆ ನೆಗೆದು, ಚೆಂಡನ್ನು ನೇರವಾಗಿ ಬ್ಯಾಸ್ಕೆಟ್‌ನೊಳಗೆ ಎಸೆಯುತ್ತಾರೆ.
ಬಿಹೈಂಡ್‌ ದಿ ಬ್ಯಾಕ್‌ ಪಾಸ್‌ ಎಂಬುದು ಚೆಂಡು ರವಾನೆಯ ಇನ್ನೊಂದು ಆಧುನಿಕ ಶೈಲಿ. ಹೆಸರೇ ಹೇಳುವಂತೆ ಚೆಂಡನ್ನು ಕಳುಹಿಸುವವರು ತಮ್ಮ ಬೆನ್ನಿನ ಹಿಂದೆ ಚೆಂಡನ್ನೆಸೆದು ಸಹ ಆಟಗಾರನಿಗೆ ರವಾನಿಸುತ್ತಾರೆ. ಕೆಲವು ಆಟಗಾರರು ಇಂತಹ ರವಾನೆಯನ್ನು ಮಾಡಲು ಶಕ್ಯರಾದರೂ, ಹಲವು ತರಬೇತುದಾರರು ನೊ-ಲುಕ್‌ ಅಥವಾ ಬಿಹೈಂಡ್‌ ದಿ ಬ್ಯಾಕ್‌ ಪಾಸ್‌ ಮಾಡುವುದು ಬೇಡವೆನ್ನುತ್ತಾರೆ, ಏಕೆಂದರೆ ಅವುಗಳನ್ನು ನಿಯಂತ್ರಿಸಲು ಕಷ್ಟಕರ ಮತ್ತು ಚೆಂಡು ಕೈತಪ್ಪಿ ಎದುರಾಳಿ ತಂಡದ ಪಾಲಾಗುವ ಅಥವಾ ಉಲ್ಲಂಘನೆಗಳು ಸಂಭವಿಸುವ ಸಾಧ್ಯತೆಗಳುಂಟು.
ಚೆಂಡು ಅಂಕಣದ ಒಳಗೆ ಇರಬೇಕು. ಚೆಂಡು ಗಡಿ ರೇಖೆಯನ್ನು ದಾಟುವ ಮೊದಲು ಮುಟ್ಟುವ ತಂಡವು ಹತೋಟಿಯನ್ನು ಕಳೆದುಕೊಳ್ಳುತ್ತದೆ. ಚೆಂಡು ಸೀಮಾರೇಖೆಯನ್ನು ಸೋಕಿದರೆ ಅಥವಾ ದಾಟಿದರೆ, ಅಥವಾ ಗಡಿಯಿಂದ ಹೊರಗಿರುವ ಆಟಗಾರ ಮುಟ್ಟಿದರೆ ಗಡಿರೇಖೆಯಿಂದ ಹೊರಗುಳಿಯುತ್ತದೆ. ಚೆಂಡಿನ ಯಾವುದೇ ಭಾಗವು ಸೀಮಾರೇಖೆಯನ್ನು ಸೋಕಿದರೂ ಚೆಂಡು ಒಳಗೇ ಇದೆ ಎಂದು ಪರಿಗಣಿಸಲಾಗುವ ಸಾಕರ್, ವಾಲಿಬಾಲ್, ಮತ್ತು ಟೆನ್ನಿಸ್ ಮೊದಲಾದ ಕ್ರೀಡೆಗಳಿಗಿಂತ ಇದು ಭಿನ್ನವಾದದ್ದು.
ಚೆಂಡು ಎಸೆಯುವಾಗ ಆಟಗಾರರು ಫೌಲ್‌ಗೆ ಒಳಪಟ್ಟು, ಗೋಲಿಗೆ ಎಸೆದ ಚೆಂಡು ಸಫಲತೆ ಕಂಡಲ್ಲಿ, ಆ ಆಟಗಾರನಿಗೆ
ಹೆಚ್ಚುವರಿ ಒಂದು ಅಂಕಕ್ಕಾಗಿ ಒಂದು ಫ್ರೀ-ಥ್ರೋ ಲಭಿಸುತ್ತದೆ. ಮಾಮೂಲು ಗೋಲು ಎಸೆತದ ಜೊತೆಗೆ,
ಇದಕ್ಕೆ ಸಂಯುಕ್ತವಾಗಿ 'ಥ್ರೀ-ಪಾಯಿಂಟ್‌-ಪ್ಲೇ' ಅಥವಾ 'ಫೋರ್-ಪಾಯಿಂಟ್‌-ಪ್ಲೇ' ಎನ್ನಲಾಗುತ್ತದೆ; ಏಕೆಂದರೆ, ಇದರಲ್ಲಿ ಫೌಲ್‌ ಘಟಿಸುವ ಕ್ಷಣದಲ್ಲಿ ಎಸೆದ ಗೋಲು ಮತ್ತು ಹೆಚ್ಚುವರಿ ಫ್ರೀ-ಥ್ರೋ ಸೇರಿರುತ್ತದೆ.
ಬ್ಯಾಸ್ಕೆಟ್‌ನ ಅಂಚಿಗೆ ಚೆಂಡು ಬಡಿದಾಗ ಉಂಟಾಗುವ ಪ್ರಭಾವವನ್ನು ಶೂನ್ಯಗೊಳಿಸಲು
ಆಟಗಾರರು ಚೆಂಡನ್ನು ಎಸೆಯುವಾಗಲೇ 'ಹಿಂ-ಗಿರಕಿ' ನೀಡುತ್ತಾರೆ. ಎಸೆತದ ಪರಿಪೂರ್ಣತೆಯ ಬಗ್ಗೆ ಚರ್ಚೆಯುಂಟು, ಆದರೆ ತರಬೇತುದಾರರು ಸಾಮಾನ್ಯವಾಗಿ ಸರಿಯಾದ ಕಮಾನು ರೂಪದಲ್ಲಿ ಎಸೆಯುವುದನ್ನು ಶಿಫಾರಸು ಮಾಡುತ್ತಾರೆ. ಆಟಗಾರರು ಚೆಂಡನ್ನು ನೇರವಾಗಿ ಬ್ಯಾಸ್ಕೆಟ್‌ನೊಳಗೆ ಎಸೆಯಬಹುದು ಅಥವಾ ಚೆಂಡನ್ನು ಫಲಕಕ್ಕೆ ಹೊಡೆಯುವಂತೆ ಎಸೆದು ಅದನ್ನು ಬ್ಯಾಸ್ಕೆಟ್‌ಗೆ ಪುನರ್ನಿರ್ದೇಶಿಸುತ್ತಾರೆ.
ಒಂದು ಬಾರಿಗೆ ಪ್ರತೀ ತಂಡದಿಂದ ಐದು ಆಟಗಾರರು ಅಂಕಣದಲ್ಲಿರುತ್ತಾರೆ. ಬದಲಿ ನೇಮಕಾತಿಗಳಿಗೆ ಮಿತಿ ಇಲ್ಲ ಆದರೆ ಆಟವು ನಿಂತರೆ ಮಾತ್ರ ಅದನ್ನು ಮಾಡಲಾಗುತ್ತದೆ. ತಂಡಗಳು ತರಬೇತುದಾರರನ್ನೂ ಹೊಂದಿರುತ್ತವೆ, ಅವರು ತಂಡದ ಬೆಳವಣಿಗೆ ಮತ್ತು ನಿರ್ವಹಣಾ ಕೌಶಲ್ಯವನ್ನು ನೋಡಿಕೊಳ್ಳುತ್ತಾರೆ. ಸಹಾಯಕ ತರಬೇತುದಾರರು, ವ್ಯವಸ್ಥಾಪಕರು, ಸಂಖ್ಯಾಶಾಸ್ತ್ರಜ್ಞರು, ವೈದ್ಯರು ಮತ್ತು ದೈಹಿಕ ಶಿಕ್ಷಕರು ತಂಡದಲ್ಲಿರುವ ಇತರ ಸಿಬ್ಬಂದಿಗಳು.
ಎದುರಾಳಿಯ ಬ್ಯಾಸ್ಕೆಟ್‌ನಲ್ಲಿ ಚೆಂಡು ಹಾಕುವುದು ಹಾಗೂ ಎದುರಾಳಿಯು ತಮ್ಮ ಬ್ಯಾಸ್ಕೆಟ್‌ಗೆ ಚೆಂಡು ಹಾಕಿ ಸ್ಕೋರ್ ಸಾಧಿಸುವುದನ್ನು ತಡೆಯುವುದೇ ಆಟದ ಮೂಲ ಉದ್ಧೇಶವಾಗಿದೆ. ಈ ರೀತಿಯಲ್ಲಿ ಸ್ಕೋರ್ ಮಾಡಲು ಪ್ರಯತ್ನಿಸುವುದನ್ನು ಶಾಟ್ ಎನ್ನುತ್ತಾರೆ. ಶಾಟ್ ಯಶಸ್ವಿಯಾದರೆ ಎರಡು ಅಂಕಗಳು ಲಭಿಸುತ್ತವೆ. ಅಥವಾ ಅಂತರರಾಷ್ಟ್ರೀಯ ಪಂದ್ಯ ಮತ್ತು ಪಂದ್ಯಗಳಲ್ಲಿ ಬ್ಯಾಸ್ಕೆಟ್‌ನಲ್ಲಿರುವ ಮೂರು-ಅಂಕದ ಕಮಾನ್‌ನನ್ನು ದಾಟಿ ಹೋದರೆ ಆಗ ಮೂರು ಅಂಕಗಳು ಸಿಗುತ್ತವೆ.
ಚೆಂಡನ್ನು ಎಸೆಯುವ ಯತ್ನದಲ್ಲಿ ಆಟಗಾರನೊಬ್ಬನು ಫೌಲ್‌ಗೆ ಒಳಗಾಗಿ ಗೋಲು ಮಾಡುವ ಯತ್ನ ವಿಫಲವಾದಲ್ಲಿ,
ಆ ಆಟಗಾರ ಗೋಲಿಗೆ ಯತ್ನಿಸಿದಷ್ಟೇ ಸಮಾನ ಸಂಖ್ಯೆಯಲ್ಲಿ 'ಫ್ರೀ-ಥ್ರೋ'ಗಳನ್ನು ನೀಡಲಾಗುವುದು. ಮಾಮೂಲು ಎರಡು-ಅಂಕಕ್ಕಾಗಿ ಚೆಂಡು ಎಸೆಯುವಾಗ ಆಟಗಾರರು 'ಫೌಲ್‌'ಗೆ ಒಳಗಾದಲ್ಲಿ,
ಅವರಿಗೆ ಎರಡು 'ಫ್ರೀ-ಥ್ರೋ'ಗಳು ಲಭಿಸುತ್ತವೆ. ಮೂರು-ಅಂಕಗಳಿಗಾಗಿ ಚೆಂಡು ಎಸೆಯುವಾಗ ಆಟಗಾರರು 'ಫೌಲ್‌'ಗೆ ಒಳಗಾದಲ್ಲಿ,
ಬ್ಯಾಸ್ಕೆಟ್‌ಬಾಲ್‌ನ ನಿಯಮಗಳು ಯಾವುದೇ ಸ್ಥಾನಗಳನ್ನು ವಿಶಿಷ್ಟವಾಗಿ ಸೂಚಿಸದಿದ್ದರೂ, ಅವು ಆಟದ ಅಂಶವಾಗಿ ವಿಕಸನಗೊಂಡಿವೆ. ಬ್ಯಾಸ್ಕೆಟ್‌ಬಾಲ್‌ನ ವಿಕಸನದ ಮೊದಲ ಐದು ದಶಕಗಳ ಕಾಲದಲ್ಲಿ, ಒಬ್ಬ ಗಾರ್ಡ್, ಇಬ್ಬರು ಫಾರ್ವರ್ಡ್‌ಗಳು ಮತ್ತು ಇಬ್ಬರು ಸೆಂಟರ್‌ಗಳು; ಅಥವಾ, ಇಬ್ಬರು ಗಾರ್ಡ್‌ಗಳು, ಇಬ್ಬರು ಫಾರ್ವರ್ಡ್‌ಗಳು ಮತ್ತು ಒಬ್ಬ ಸೆಂಟರ್‌ ಸ್ಥಾನಗಳನ್ನು ಬಳಸಲಾಯಿತು. ೧೯೮೦ರ ದಶಕದಲ್ಲಿ, ಕೆಳಕಂಡಂತೆ ಇನ್ನಷ್ಟು ವಿಶಿಷ್ಟ ಸ್ಥಾನಗಳು ವಿಕಸನಗೊಂಡವು:
ಇಂಟರ್‌ನ್ಯಾಶನಲ್ ಬ್ಯಾಸ್ಕೆಟ್‌ಬಾಲ್‌ ಫೆಡರೇಶನ್‌ ೧೯೩೨ರಲ್ಲಿ ಎಂಟು ರಾಷ್ಟ್ರಗಳಿಂದ ರಚನೆಯಾಯಿತು. ಆ ರಾಷ್ಟ್ರಗಳೆಂದರೆ - ಅರ್ಜೆಂಟೈನಾ, ಜೆಕೊಸ್ಲೊವಾಕಿಯ, ಗ್ರೀಸ್, ಇಟಲಿ, ಲಾತ್ವಿಯ, ಪೋರ್ಚುಗಲ್, ರೊಮೇನಿಯ ಮತ್ತು ಸ್ವಿಟ್ಜರ್‌ಲ್ಯಾಂಡ್. ಈ ವೇಳೆ ಹವ್ಯಾಸಿ ಆಟಗಾರರನ್ನು ಮಾತ್ರ ಒಕ್ಕೂಟ ನೋಡಿಕೊಳ್ಳುತ್ತಿತ್ತು. ಫೆಡರೇಶನ್ ಇಂಟರ್‌ನ್ಯಾಶನಲೆ ದೆ ಬ್ಯಾಸ್ಕೆಟ್‌ಬಾಲ್‌ ಎಮಾಚ್ಯುವರ್ ಎಂಬ ಫ್ರೆಂಚ್ ಪದದಿಂದ ಪಡೆದುಕೊಂಡ ಇದರ ಸಂಕ್ಷಿಪ್ತರೂಪ "."
ಚೆಂಡನ್ನು ಅಡ್ಡಗಟ್ಟಲು ಸಾಧ್ಯವಾಗದೇ ಇರುವುದು ಯಾವುದೇ ಉತ್ತಮ ರವಾನೆಯ ನಿರ್ಣಾಯಕ ಅಂಶ. ಉತ್ತಮ ರವಾನೆಗಾರರು ಚೆಂಡನ್ನು ಬಹಳ ನಿಖರತೆಯಿಂದ ರವಾನಿಸುತ್ತಾರೆ, ಅಲ್ಲದೆ ತಮ್ಮ ಪ್ರತಿ ಜೊತೆ ಆಟಗಾರ ಚೆಂಡನ್ನು ಎಲ್ಲಿ ಪಡೆಯಲು ಇಚ್ಛಿಸುತ್ತಾರೆಂಬುದನ್ನು ಅವರು ನಿಖರವಾಗಿ ತಿಳಿದಿರುತ್ತಾರೆ. ಈ ವಿಧಾನದಲ್ಲಿ ಚೆಂಡನ್ನು ಸ್ವೀಕರಿಸುವ ಜೊತೆ ಆಟಗಾರನತ್ತ ನೋಡದೆಯೇ ಚೆಂಡನ್ನು ರವಾನಿಸುವುದು ವಿಶೇಷ. ಇದಕ್ಕೆ ನೊ-ಲುಕ್‌ ಪಾಸ್‌ ಎನ್ನಲಾಗುತ್ತದೆ.
ಮೇಲ್ಕಂಡ ವಿವರಗಳು ಸಮಯಕ್ಕೆ ತಕ್ಕಂತೆ ಹೊಂದಿಕೊಳ್ಳಬಹುದಾಗಿವೆ. ಕೆಲವೊಮ್ಮೆ ತಂಡಗಳು ಫಾರ್ವರ್ಡ್ಸ್ ಅಥವಾ ಸೆಂಟರ್‌ರ ಸ್ಥಾನದಲ್ಲಿ ಮೂರನೆಯ ಗಾರ್ಡ್‌ನ್ನು ಬಳಸುವುದರ ಮೂಲಕ ಥ್ರೀ ಗಾರ್ಡ್‌ ಆಫೆನ್ಸ್‌ ಬಳಸಲು ಇಚ್ಛಿಸುತ್ತವೆ. ಒಂದು ವೇಳೆ ಇಬ್ಬರು ಆಟಗಾರರೂ ಉತ್ತಮ ನಾಯಕತ್ವ ಮತ್ತು ಚೆಂಡು ನಿರ್ವಹಣಾ ಕುಶಲತೆಯನ್ನು ಹೊಂದಿದ್ದಲ್ಲಿ, ಪಾಯಿಂಟ್‌ ಗಾರ್ಡ್‌ ಮತ್ತು ಷೂಟಿಂಗ್‌ ಗಾರ್ಡ್‌ ಸರ್ವೇ ಸಾಮಾನ್ಯವಾಗಿ ವಿನಿಮಯಗೊಳ್ಳುವ ಸ್ಥಾನಗಳಾಗಿವೆ.
ತಂಡವೊಂದು ನಿರ್ದಿಷ್ಟ ಫೌಲ್‌ಗಳನ್ನೆಸಗಿದಾಗ ಅದು 'ಇನ್‌ ದಿ ಪೆನಲ್ಟಿ'ಯಲ್ಲಿದೆಯೆಂದು ಹೇಳಲಾಗುತ್ತದೆ. ಸ್ಕೋರುಬೋರ್ಡ್‌ಗಳಲ್ಲಿ 'ಬೋನಸ್‌' ಅಥವಾ 'ಪೆನಲ್ಟಿ' ಎಂಬುದನ್ನು ದೀಪವೊಂದು ಸಾಮಾನ್ಯವಾಗಿ ತೋರಿಸುತ್ತದೆ, ಅಂತೆಯೇ ಎದುರಾಳಿ ತಂಡದಿಂದ ಫೌಲ್‌ಗೊಳಪಟ್ಟ ತಂಡವು ಗಳಿಸುವ 'ಫ್ರೀ-ಥ್ರೋ'ಗಳನ್ನು ಬೆಳಗುತ್ತಿರುವ ದಿಗ್ಬಾಣವೊಂದು ಸೂಚಿಸುತ್ತದೆ. (ಕೆಲವು ಸ್ಕೋರುಬೋರ್ಡ್‌ಗಳು ಎಸಗಲಾದ ಫೌಲ್‌ಗಳ ಸಂಖ್ಯೆಯನ್ನೂ ಸಹ ತೋರಿಸುತ್ತವೆ.)
ಆಟದಲ್ಲಿ ಎರಡು ಪ್ರಮುಖ ರಕ್ಷಣಾ ತಂತ್ರಗಳಿವೆ: ಝೋನ್‌ ಡಿಫೆನ್ಸ್‌ ಮತ್ತು ಮ್ಯಾನ್‌-ಟು-ಮ್ಯಾನ್‌ ಡಿಫೆನ್ಸ್‌ . ಝೋನ್‌ ಡಿಫೆನ್ಸ್‌ನಲ್ಲಿ, ತಮ್ಮ ವಲಯಕ್ಕೆ ದಾಳಿಯಿಟ್ಟ ಎದುರಾಳಿ ಆಟಗಾರನನ್ನು ತಡೆಯಲು ಆಟಗಾರರು ರಕ್ಷಣಾ ಸ್ಥಾನಗಳಲ್ಲಿ ನಿಲ್ಲುವರು. ಮ್ಯಾನ್‌-ಟು-ಮ್ಯಾನ್‌ ಡಿಫೆನ್ಸ್‌ನಲ್ಲಿ, ಪ್ರತಿಯೊಬ್ಬ ರಕ್ಷಣಾ ಆಟಗಾರನೂ ನಿರ್ದಿಷ್ಟ ಎದುರಾಳಿ ಆಟಗಾರನಿಗೆ ತಡೆಗೋಡೆಯಾಗಿ ನಿಂತು, ಆತನ ಮುನ್ನಡೆಯನ್ನು ತಡೆಯುವನು.
ಚೆಸ್ಟ್‌ ಪಾಸ್‌ ಚೆಂಡು ರವಾನೆಯಲ್ಲಿ ಪ್ರಧಾನವಾದ್ದು. ಚೆಂಡನ್ನು ಕಳುಹಿಸುವ ಮತ್ತು ಪಡೆಯುವ ಆಟಗಾರನ ಎದೆಯ ಮಟ್ಟಕ್ಕೆ ನೇರವಾಗಿ ಚೆಂಡನ್ನು ರವಾನಿಸಲಾಗುತ್ತದೆ. ಹೆಬ್ಬೆರಳುಗಳನ್ನು ಹೊರಮುಖವಾಗಿಸಿ ಕ್ಷಿಪ್ರಗತಿಯಲ್ಲಿ ಚೆಂಡನ್ನು ತಳ್ಳಿ ರವಾನೆಗೆ ವೇಗವನ್ನು ನೀಡುವುದು ಮತ್ತು ಎದುರಾಳಿ ತಂಡದ ರಕ್ಷಣಾತ್ಮಕ ಆಟಗಾರರಿಗೆ ಪ್ರತಿಕ್ರಿಯಿಸಲು ಕೂಡ ಅವಕಾಶ ನೀಡದಿರುವುದನ್ನು ಸಮರ್ಪಕ ಚೆಸ್ಟ್‌ ಪಾಸ್‌ ಎನ್ನುತ್ತೇವೆ.
'ಫೌಲ್‌' ಘಟನೆಗಳು ಮರುಕಳಿಸಿದಲ್ಲಿ ಆಟಗಾರನನ್ನು ಹೊರಗೆ ಕಳುಹಿಸಲಾಗುವುದು. ಮಿತಿಮೀರಿದ ಅಥವಾ ಚೆಂಡನ್ನು ವಶಪಡಿಸಿಕೊಳ್ಳುವ ಯತ್ನವಲ್ಲದ ಶಾರೀರಿಕ ತಾಗುವಿಕೆ ಮತ್ತು ಬೇಕಾಬಿಟ್ಟಿ 'ಫೌಲ್‌'ಗಳನ್ನು 'ಕ್ರೀಡಾ ಮನೋಭಾವಕ್ಕೆ ವಿರುದ್ಧವಾದ ಫೌಲ್'ಗಳೆಂದು ಎಂದು) ಪರಿಗಣಿಸಿ, ಕೂಡಲೇ ಆಟಗಾರನನ್ನು/ರನ್ನು ಅಂಕಣದಿಂದ ಹೊರಗೆ ಕಳುಹಿಸಲಾಗುತ್ತದೆ.
ಆಟಗಾರರೊಂದಿಗೆ ಅಲ್ವಾವಧಿಯ ಭೇಟಿಗಾಗಿ ತರಬೇತುದಾರ ಕೋರಿದಾಗ ಸಮಯ ಸೂಚಕವನ್ನು ನಿಲ್ಲಿಸಲಾಗುತ್ತದೆ, ಈ ರೀತಿಯ ಒಂದು ಸೀಮಿತ ಸಂಖ್ಯೆಯ ಟೈಮ್ ಔಟ್‌ಗಳನ್ನು ಆಟದಲ್ಲಿ ಅನುಮತಿಸಲಾಗಿದೆ. ಈ ಭೇಟಿಯು ಸಾಮಾನ್ಯವಾಗಿ ಒಂದು ನಿಮಿಷಕ್ಕಿಂತ ಹೆಚ್ಚಿರುವುದಿಲ್ಲ, ಒಂದು ವೇಳೆ ಪಂದ್ಯ ಟಿವಿಯಲ್ಲಿ ಪ್ರಸಾರವಾಗುತ್ತಿದ್ದಲ್ಲಿ ಜಾಹೀರಾತುಗಳು ಪ್ರಸಾರಗೊಳ್ಳುವ ಸಂದರ್ಭದಲ್ಲಿ ಸ್ವಲ್ಪ ಹೆಚ್ಚು ಸಮಯ ತೆಗೆದುಕೊಳ್ಳಬಹುದು.
ಮೊದಲ ಅಧಿಕೃತ ಆಟವನ್ನು ೧೮೯೨ರ ಜನವರಿ ೨೦ರಲ್ಲಿ ಜಿಮ್ನೇಶಿಯಮ್‌ನಲ್ಲಿ ಒಂಬತ್ತು ಆಟಗಾರರೊಂದಿಗೆ ಆಡಲಾಯಿತು. ಆ ಆಟವು ೧-೦ರಲ್ಲಿ ಕೊನೆಗೊಂಡಿತ್ತು; ಮೊದಲ ಹೊಡೆತವನ್ನು ಈಗಿನ ಸ್ಟ್ರೀಟ್‌ಬಾಲ್ ಅಥವಾ ನ್ಯಾಶನಲ್ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್ ಅಂಕಣದ ಅರ್ಧದಷ್ಟು ಗಾತ್ರದ ಅಂಕಣದಲ್ಲಿ ಹೊಡೆಯಲಾಗಿತ್ತು. ೧೮೯೭–೧೮೯೮ರ ಹೊತ್ತಿಗೆ ತಂಡದಲ್ಲಿ ತಲಾ ಐದು ಆಟಗಾರರಿರುವುದು ಪ್ರಮಾಣಿತವಾಯಿತು.
೨೦೦೯ರ ಮಾರ್ಚ್ ೧೨ರ ಲೇಖನದಲ್ಲಿ ಕಮೀಷನರ್ ಡೇವಿಡ್ ಸ್ಟೆರ್ನ್ ಹೀಗೆ ಹೇಳಿದ್ದಾರೆ -ಕಳಪೆ ಆರ್ಥಿಕತೆಯಲ್ಲಿ "ಗೆ ಹೋಲಿಸಿದರೆ ತುಂಬಾ ಕಡಿಮೆ ಲಾಭದಾಯಕವಾದುದು. ನಮ್ಮಲ್ಲಿ ಹೆಚ್ಚು ಸಂಖ್ಯೆಯ ತಂಡಗಳಿರುವ ಕಾರಣ ಬಹಳಷ್ಟು ಹಣವನ್ನು ಕಳೆದುಕೊಳ್ಳುತ್ತಿದ್ದೇವೆ. ಈ ವರ್ಷವೂ ಸಹ ಲಾಭ ನಷ್ಟದ ಸಮತೋಲನವನ್ನು ಕಾಯ್ದುಕೊಳ್ಳುವ ನಿಟ್ಟಿನಲ್ಲಿ ಗಾಗಿ ಯೋಜನೆ ರೂಪಿಸಿದ್ದೇವೆ."
೨೦೦೭ರ ಜೂನ್‌ನಲ್ಲಿ ಒಂದಿಗೆ ಒಪ್ಪಂದಕ್ಕೆ ಸಹಿ ಹಾಕಿತು. ಈ ಹೊಸ ಕರಾರು ೨೦೦೯ರಿಂದ ೨೦೧೬ರವರೆಗೆ ಜಾರಿಯಲ್ಲಿರುತ್ತದೆ. ಈ ಒಪ್ಪಂದದೊಂದಿಗೆ, ಮಹಿಳಾ ವೃತ್ತಿಪರ ಕ್ರೀಡೆಗಳ ಒಕ್ಕೂಟಕ್ಕೆ ಪಾವತಿಸಬೇಕಾದ ಮೊದಲ ಹಕ್ಕುಗಳ ಶುಲ್ಕವೂ ಜಾರಿಗೆ ಬಂತು. ಎಂಟು ವರ್ಷಗಳ ಈ ಒಪ್ಪಂದದ ಪ್ರಕಾರ, "ಲಕ್ಷಾಂತರ ಡಾಲರ್‌ಗಳನ್ನು" "ಒಕ್ಕೂಟದ ತಂಡಗಳಿಗೆ ಹಂಚಲಾಗುತ್ತದೆ".
'ಫೌಲ್‌' ಎಂದು ನಿರ್ಧರಿಸುವಾಗ ರೆಫರಿ ತಮ್ಮ ವಿವೇಚನೆಯನ್ನು ಬಳಸಬಹುದು (ಉದಾಹರಣೆಗೆ, ನ್ಯಾಯವಲ್ಲದ ಮೇಲುಗೈ ಸಾಧಿಸಲಾಗಿತ್ತೇ ಎಂಬುದನ್ನು ಪರಿಗಣಿಸುವಾಗ). ರೆಫರಿಗಳು ಕೆಲವೊಮ್ಮೆ ವಿವಾದಾತ್ಮಕ 'ಫೌಲ್‌' ನಿರ್ಧಾರಗಳನ್ನು ತೆಗೆದುಕೊಂಡದ್ದೂ ಉಂಟು. 'ಫೌಲ್‌'ಗೆ ಸಂಬಂಧಿಸಿದಂತೆ ಪಂದ್ಯ, ಲೀಗ್‌ ಮತ್ತು ರೆಫರಿಗಳ ನಡುವೆ ವ್ಯತ್ಯಾಸಗಳಾಗಬಹುದು.
ಪ್ರಮುಖ ತಂಡಗಳ ಹಲವಾರು ಆಟಗಾರರು ಮ್ಯಾಚ್ ಫಿಕ್ಸಿಂಗ್ ಮತ್ತು ಪಾಯಿಂಟ್ ಶೇವಿಂಗ್‌ನಲ್ಲಿ ತೊಡಗಿದ್ದರಿಂದಾಗಿ ಕಾಲೇಜು ಬ್ಯಾಸ್ಕೆಟ್‌ಬಾಲ್‌ ೧೯೪೮ರಿಂದ ೧೯೫೧ರಲ ಅವಧಿಯಲ್ಲಿ ಜೂಜಾಟದ ಹಗರಣಗಳಲ್ಲಿ ಸಿಕ್ಕಿ ಹಾಕಿಕೊಂಡು ಸಂಕಷ್ಟ ಅನುಭವಿಸಿತು. ಮೋಸದಾಟದಲ್ಲಿ ಭಾಗಶಃ ಭಾಗಿಯಾಗಿದ್ದಕ್ಕಾಗಿ ಯು ಪಂದ್ಯಾವಳಿಯಿಂದ ಹೊರನಡೆಯಬೇಕಾಯಿತು.
ಚೆಂಡನ್ನು ಪುಟಿಸುತ್ತಾ ಮುಂದುವರಿಯುವುದನ್ನು ಅಂತಿಮವಾಗಿ ಅಳವಡಿಸಿಕೊಳ್ಳಲಾಯಿತು, ಆದರೆ ಆರಂಭದಲ್ಲಿದ್ದ ಚೆಂಡುಗಳ ಅಸಮಪಾರ್ಶ್ವ ರಚನೆಯಿಂದಾಗಿ ಇದು ನಿಯಂತ್ರಿಸಲ್ಪಟ್ಟಿತು. ಚೆಂಡು ತಯಾರಕರು ಚೆಂಡಿಗೆ ಸುಧಾರಿತ ರೂಪು ನೀಡಿದ ನಂತರ, ೧೯೫೦ರ ಸಂದರ್ಭದಲ್ಲಿ ಚೆಂಡನ್ನು ಪುಟಿಸುತ್ತಾ ಮುಂದುವರಿಯುವುದೇ ಆಟದ ಪ್ರಮುಖ ಭಾಗವಾಯಿತು.
ಬ್ಯಾಸ್ಕೆಟ್‌ಬಾಲ್ ಒಂದು ಸಾಂಘಿಕ ಆಟವಾಗಿದ್ದು, ೫ ಆಟಗಾರರ ಎರಡು ತಂಡಗಳು ಸಂಘಟಿತ ನಿಯಮದಡಿ ೧೦ ಅಡಿ ಎತ್ತರದ ಹೂಪ್‍ನಲ್ಲಿ ಚೆಂಡನ್ನು ಹಾಕುವ ಮೂಲಕ ಹೆಚ್ಚು ಅಂಕಗಳಿಸಲು ಪರಸ್ಪರ ಸೆಣಸಾಡುತ್ತವೆ. ಬ್ಯಾಸ್ಕೆಟ್‌ಬಾಲ್‌ ಒಂದು ಸುಪ್ರಸಿದ್ಧ ಹಾಗೂ ಪ್ರಪಂಚದಾದ್ಯಂತ ವ್ಯಾಪಕವಾಗಿ ವೀಕ್ಷಿಸುವ ಆಟ.
ಎಲ್ಲಾ ವರ್ಷದ ಹುಡುಗರು ಮತ್ತು ಹುಡುಗಿಯರಿಗಾಗಿ ವಿಶ್ವವ್ಯಾಪಿ ಬ್ಯಾಸ್ಕೆಟ್‌ಬಾಲ್‌ ಪಂದ್ಯಾವಳಿಗಳನ್ನು ನಡೆಸಲಾಯಿತು. ಯಲ್ಲಿ ತೋರಿದ ರಾಷ್ಟ್ರೀಯತೆಗಳಲ್ಲಿ ಕ್ರೀಡೆಯ ಜಾಗತಿಕ ಜನಪ್ರಿಯತೆಯು ಪ್ರತಿಫಲಿಸಿತು. ತಂಡಗಳಲ್ಲಿ ಕಂಡುಬಂದ ವಿಶ್ವದಲ್ಲೆಡೆಯ ಆಟಗಾರರೆಂದರೆ:
ಸಾಮಾನ್ಯವಾಗಿ ಬಳಸಲಾಗುವ ಇನ್ನೊಂದು ಎಸೆತ 'ಸರ್ಕಸ್‌ ಷಾಟ್‌'. ಚೆಂಡ ಎಸೆಯುವ ಆಟಗಾರರು ಆಯ ತಪ್ಪಿದಾಗ, ನೆಗೆದಾಗ, ಕೆಳಗೆ ಬೀಳುವಾಗ/ಅಥವಾ ಬ್ಯಾಸ್ಕೆಟ್‌ಗೆ ಬೆನ್ನು ಮಾಡಿರುವಾಗ, ಚೆಂಡನ್ನು ಕ್ಷಿಪ್ರವಾಗಿ ಚಿಮ್ಮಿಸಿ, ಬೀಸಿ, ಎತ್ತಿ, ಬ್ಯಾಸ್ಕೆಟ್‌ನತ್ತ ಬಲವಾಗಿ ಎಸೆದು ಗೋಲು ಮೂಲಕ ಅಂಕ ಗಳಿಸುವ ತಂತ್ರವಿದು.
೯೦ರ ದಶಕದಲ್ಲೂ ಅನೇಕ ಅಮೇರಿಕಾದವರಲ್ಲದ ಆಟಗಾರರು ಯಲ್ಲಿ ಹೆಸರು ಮಾಡಿದ್ದಾರೆ. ಅವರೆಂದರೆ - ಕ್ರೋಟ್‌ನ ಡ್ರಾಜೆನ್ ಪೆಟ್ರೋವಿಕ್ ಮತ್ತು ಟೋನಿ ಕುಕೋಕ್, ಸರ್ಬ್‌ನ ವ್ಲಾಡೆ ದಿವಕ್, ಲಿತ್ವೇನಿಯದವರಾದ ಆರ್ವಿದಾಸ್ ಸಬೋನಿಸ್ ಮತ್ತು ಸರುನಾಸ್ ಮಾರ್ಕ್ಯುಲಿಯೋನಿಸ್ ಮತ್ತು ಜರ್ಮನಿಯ ಡೆಟ್ಲೆಫ್ ಸ್ಕ್ರೆಂಫ್.
೧೮೯೫ರ ಫೆಬ್ರವರಿ ೯ರಲ್ಲಿ ಹ್ಯಾಮ್ಲಿನ್ ವಿಶ್ವವಿದ್ಯಾನಿಲಯದಲ್ಲಿ ಮೊದಲ ಅಂತರ್‌ಕಾಲೇಜು ೫-ಆನ್-೫ ಪಂದ್ಯ ನಡೆಯಿತು, ಇದು ಹ್ಯಾಮ್ಲಿನ್ ಮತ್ತು ಮಿನ್ನ್‌ಸೊಟ ವಿಶ್ವವಿದ್ಯಾನಿಲಯಕ್ಕೆ ಸೇರಿದ ಕೃಷಿ ವಿಜ್ಞಾನ ಶಾಲೆಯ ನಡುವೆ ನಡೆಯಿತು. ಕೃಷಿ ವಿಜ್ಞಾನ ಶಾಲೆಯು ೯-೩ ಅಂಕಗಳೊಂದಿಗೆ ಜಯಗಳಿಸಿತು.
ಚೆಂಡನ್ನು ಎಸೆಯುವುದು, ಆಟಗಾರರ ಮಧ್ಯೆ ಪಾಸ್ ಮಾಡುವುದು, ಬಿಸಾಡುವುದು, ಹೊಡೆಯುವುದು, ಉರುಳಿಸುವುದು ಅಥವಾ ಪುಟಿಸುತ್ತಾ ಮುಂದಕ್ಕೆ ತೆಗೆದುಕೊಂಡು ಹೋಗುವುದು ಇವೆಲ್ಲವನ್ನು ಮಾಡುವುದರ ಮೂಲಕ ಚೆಂಡನ್ನು ಬ್ಯಾಸ್ಕೆಟ್ ಬಳಿಗೆ ಕೊಂಡೊಯ್ಯಬಹುದು.
ತಂಡದ ಆಟಗಾರರ ನಡುವೆ ಚೆಂಡು ರವಾನಿಸುವ ರೀತಿಯನ್ನು 'ಪಾಸ್‌' ಎನ್ನಲಾಗಿದೆ. ಒಂದು ಹೆಜ್ಜೆ ಮುಂದಿಟ್ಟೇ ಚೆಂಡನ್ನು ರವಾನಿಸಲಾಗುತ್ತದೆ, ಹೀಗೆ ಮಾಡಿದಾಗ ಎಸೆತಕ್ಕೆ ಬಲ ಬರುತ್ತದೆ ಮತ್ತು ಜೊತೆಗೆ ಚೆಂಡಿನ ನಿಖರತೆಯನ್ನು ಕಾಯ್ದುಕೊಳ್ಳಲು ಕೈಬೀಸಲಾಗುವುದು.
ಆಟಗಾರ ಅಥವಾ ತರಬೇತುದಾರ ಕೀಳು ಕ್ರೀಡಾ ಮನೋಭಾವ ಪ್ರದರ್ಶಿಸುವುದು, ಉದಾಹರಣೆಗೆ, ರೆಫರಿ ಜೊತೆ ವಾದ ಅಥವಾ ಇನ್ನೊಬ್ಬ ಆಟಗಾರನೊಂದಿಗೆ ಜಗಳಕ್ಕಿಳಿಯುವುದನ್ನು ಗಂಭೀರವಾಗಿ ಪರಿಗಣಿಸಿ 'ತಾಂತ್ರಿಕ ಫೌಲ್‌ ' ಎಂದು ಪರಿಗಣಿಸಲಾಗುತ್ತದೆ.
ಸ್ಪರ್ಧಾತ್ಮಕ ಬ್ಯಾಸ್ಕೆಟ್‌ಬಾಲ್‌ ಪ್ರಧಾನವಾಗಿ ಬ್ಯಾಸ್ಕೆಟ್‌ಬಾಲ್‌ ಅಂಕಣದಲ್ಲಿ ಆಡುವ ಒಂದು ಒಳಾಂಗಣ ಆಟ. ವಿಶೇಷ ನಿಯಮಗಳೇನೂ ಇಲ್ಲದ ಹೊರಾಂಗಣದ ಬ್ಯಾಸ್ಕೆಟ್‌ಬಾಲ್‌ ನಗರದ ಒಳಭಾಗಗಳು ಮತ್ತು ಗ್ರಾಮೀಣ ಪ್ರದೇಶಗಳಲ್ಲಿ ಹೆಚ್ಚು ಜನಪ್ರಿಯವಾಗುತ್ತಿವೆ.
ಗೋಲು ಎಸೆಯುವ ಯತ್ನದಲ್ಲಿ ಚೆಂಡು ಬ್ಯಾಸ್ಕೆಟ್‌ ಮತ್ತು ಫಲಕವೆರಡನ್ನೂ ತಪ್ಪಿಸಿಕೊಂಡಲ್ಲಿ ಏರ್‌ ಬಾಲ್‌ ಎನ್ನಲಾಗುವುದು. ನಿರ್ದಿಷ್ಟವಾಗಿ ಕಳಪೆ ಗೋಲು ಎಸೆತ, ಅಥವಾ ಕೇವಲ ಫಲಕಕ್ಕೆ ಬಡಿದ ಎಸೆತವನ್ನು ವಿಡಂಬನಾತ್ಮಕವಾಗಿ ಬ್ರಿಕ್‌ ಎನ್ನಲಾಗುತ್ತದೆ.
ಷೂಟಿಂಗ್‌ ಎಂದರೆ ಚೆಂಡನ್ನು ಬ್ಯಾಸ್ಕೆಟ್‌ನ ಮೂಲಕ ಎಸೆದು ಅಂಕಗಳನ್ನು ಗಳಿಸುವ ಯತ್ನ. ಗೋಲು ಎಸೆತದ ರೀತಿ-ವಿಧಾನಗಳು ಆಟಗಾರರು ಮತ್ತು ಪರಿಸ್ಥಿತಿಗಳಿಗೆ ಅನುಗುಣವಾಗಿ ವ್ಯತ್ಯಾಸವಾಗಬಹುದು, ಆದರೆ ಸರ್ವೇಸಾಮಾನ್ಯ ತಂತ್ರ ಕೆಳಕಂಡಂತಿದೆ:
ಪ್ರತಿಬಂಧಕ 'ಫ್ರೀ-ಥ್ರೋ'ಗಳು (ವೈಯಕ್ತಿಕ ಫೌಲ್‌ಗಿಂತಲೂ ಭಿನ್ನವಾಗಿ, ಎದುರಾಳಿಯ ತಂಡವು 'ಫ್ರೀ-ಥ್ರೋ' ಎಸೆಯಲು ಯಾವುದೇ ಆಟಗಾರನನ್ನು ಆಯ್ಕೆ ಮಾಡಬಹುದು)ಮತ್ತು ಇದು ಲೀಗ್‌ಗಳ ನಡುವೆ ವ್ಯತ್ಯಾಸವಾಗುತ್ತದೆ.
ಬ್ಯಾಸ್ಕೆಟ್‌ಬಾಲ್‌‌ನ ಉನ್ನತ ಮಟ್ಟದ ಆಟಗಳಲ್ಲಿ ರಕ್ಷಣಾತ್ಮಕ ಮತ್ತು ಆಕ್ರಮಣಕಾರಿ ರಚನೆಗಳು, ಹಾಗೂ ಸ್ಥಾನಗಳಿಗೆ ಒತ್ತು ನೀಡಲಾಗುತ್ತದೆ; ತರಬೇತುದಾರರು ಸಾಮಾನ್ಯವಾಗಿ ಟೈಮ್‌-ಔಟ್‌ ಅನುಮತಿ ಕೋರುವುದು ಇದಕ್ಕಾಗಿಯೇ.
ಈ ವಿಭಾಗದಲ್ಲಿ ಚರ್ಚಿಸಿದ ವಿಸ್ತೀರ್ಣ ಮತ್ತು ಸಮಯ ಮಿತಿಗಳು ಪಂದ್ಯಾವಳಿಗಳು ಮತ್ತು ಸಂಸ್ಥೆಗಳಿಗೆ ಅನುಸಾರವಾಗಿ ಬದಲಾಗುತ್ತವೆ; ಅಂತರರಾಷ್ಟ್ರೀಯ ಮತ್ತು ನಿಯಮಗಳನ್ನು ಈ ವಿಭಾಗದಲ್ಲಿ ವಿವರಿಸಲಾಗಿದೆ.
ಎದುರಾಳಿ ತಂಡದ ರಕ್ಷಣಾತ್ಮಕ ಆಟಗಾರರ ತಲೆಯ ಮೇಲೆ ಚೆಂಡನ್ನು ರವಾನಿಸಲು ಒವರ್‌ಹೆಡ್‌ ಪಾಸ್‌ ತಂತ್ರವನ್ನು ಬಳಸಲಾಗುತ್ತದೆ. ಚೆಂಡು ಕಳುಹಿಸುವವರ ತಲೆಯ ಮೇಲಿದ್ದಾಗ ಚೆಂಡು ಬಿಡುಗಡೆಯಾಗುತ್ತದೆ.
ಮೇಜರ್ ಲೀಗ್ ಸಾಕರ್ ಮತ್ತು ಇವೆರಡಕ್ಕಿಂತಲೂ ರಾಷ್ಟ್ರೀಯ ದೂರದರ್ಶನ ಪ್ರಸಾರದಲ್ಲಿ ಹೆಚ್ಚು ವೀಕ್ಷಕರನ್ನು ಹೊಂದಿದೆ.
ತಂಡವೊಂದು ರಕ್ಷಣಾತ್ಮಕ ಹಿಂಪುಟಿತವನ್ನು ಪಡೆದಾಗ ಔಟ್ಲೆಟ್‌ ಪಾಸ್‌ ಮಾಡಲಾಗುತ್ತದೆ. ಹಿಂಪುಟಿತದ ನಂತರದ ರವಾನೆಯನ್ನು ಔಟ್ಲೆಟ್‌ ಪಾಸ್‌ ಎನ್ನಲಾಗುತ್ತದೆ.
ಬ್ಯಾಸ್ಕೆಟ್‌ಬಾಲ್ ರಾಷ್ಟ್ರೀಯ ಚಾಂಪಿಯನ್‌ನ್ನು ನಿರ್ಣಯಿಸುವ ಯಾವುದೇ ರಾಷ್ಟ್ರೀಯ ಪಂದ್ಯಾವಳಿ ಪ್ರಸ್ತುತ ಇಲ್ಲ.
ಒಕ್ಕೂಟವನ್ನು ಹಲವು ಲೀಗ್‌ಗಳ ನೆಲೆದಾಣವೆಂದೇ ಕಾಣಲಾಗುತ್ತಿತ್ತು. ಹೀಗಿದ್ದೂ ಒಕ್ಕೂಟ ಇತ್ತೀಚೆಗಿನ ದಿನಗಳಲ್ಲಿ ಮುಂದಡಿ ಇರಿಸಿದೆ.
೧೯೭೫ರಲ್ಲಿ ಎಪ್ರಿಲ್ ೯ರಲ್ಲಿ ಆರಂಭವಾದ ಒಕ್ಕೂಟದ ಮೊದಲ ಅವಧಿಯಲ್ಲಿ ಯ ಒಂಬತ್ತು ತಂಡಗಳು ಭಾಗವಹಿಸಿದವು.
ಈ ಪಂದ್ಯಾವಳಿಯು ಅಲ್ಪಸಂಖ್ಯಾತ ಶಾಲೆಗಳನ್ನು ಅಥವಾ ಖಾಸಗಿ/ಪ್ರಾಂತೀಯ ಶಾಲೆಗಳನ್ನು ಆಮಂತ್ರಿಸಿರಲಿಲ್ಲ.
ತಾನು ಕಂಡು ಹಿಡಿದ ಹೊಸ ಆಟವನ್ನು ನೈಸ್ಮಿತ್ "ಬ್ಯಾಸ್ಕೆಟ್‌ಬಾಲ್" ಎಂದು ಕರೆದನು.
ಪ್ರಾಚೀನ ಸೆಲ್ಟರು ಈ ಪ್ರಪಂಚದ ಮತ್ತು ಬೇರೆ ಪ್ರಪಂಚದ ಮಧ್ಯದ ಗಡಿ ಸೋಯಿನ್‌ ಹಬ್ಬದಂದು ಸಣ್ಣ ಆಗಿ ಆತ್ಮಗಳು ಒಳಕ್ಕೆ ನುಗ್ಗುತ್ತವೆ ಎಂದು ನಂಬಿದ್ದರು. ಮನೆಯ ಪೂರ್ವಿಕರನ್ನು ಸನ್ಮಾನಿಸಿ ಮನೆಗೆ ಸ್ವಾಗತಿಸಲಾಗುತ್ತಿತ್ತು, ಆದರೆ ದುಷ್ಟ ಆತ್ಮಗಳನ್ನು ಓಡಿಸಲಾಗುತ್ತಿತ್ತು. ದುಷ್ಟ ಆತ್ಮಗಳನ್ನು ಓಡಿಸುವ ಸಲುವಾಗಿಯೇ ವೇಷಭೂಷಣಗಳನ್ನು ಮತ್ತು ಮುಖವಾಡಗಳನ್ನು ಧರಿಸಿಕೊಳ್ಳಬೇಕಾಯಿತು ಎಂದು ನಂಬಲಾಗಿದೆ. ಇದರ ಉದ್ದೇಶ ಎಂದರೆ ತಾನು ದುಷ್ಟ ಆತ್ಮದಂತೆ ಮಾರುವೇಷ ಹಾಕಿಕೊಂಡು ತೊಂದರೆಯಿಂದ ತಪ್ಪಿಸಿಕೊಳ್ಳುವುದು. ಸ್ಕಾಟ್‌ಲ್ಯಾಂಡ್‌ನಲ್ಲಿ ಬಿಳಿಯ ವಸ್ತ್ರ ಧರಿಸಿದ ಮತ್ತು ಮುಖವಾಡ, ಮುಸುಕು ಅಥವಾ ಕಪ್ಪು ಮಾಡಿದ ಮುಖ ಹೊಂದಿದ ಯುವಕರು ಆತ್ಮಗಳನ್ನು ಬಂಧಿಸುತ್ತಿದ್ದರು.
ಸೋಯಿನ್‌ ಎಂದರೆ ಆಹಾರ ದಾಸ್ತಾನು ಜಡತಿ ಮಾಡುವುದು ಮತ್ತು ಚಳಿಗಾಲದ ಶೇಖರಣೆಗಾಗಿ ಜಾನುವಾರುಗಳನ್ನು ಸಾಯಿಸುವ ಸಮಯವೂ ಆಗಿತ್ತು. ಹಬ್ಬಗಳಲ್ಲಿ ಬೆಂಕಿ-ಕೊಂಡಗಳು ಬಹುದೊಡ್ಡ ಪಾತ್ರವಹಿಸುತ್ತಿತ್ತು. ಬೇರೆ ಎಲ್ಲಾ ದೀಪಗಳನ್ನು ಆರಿಸಲಾಗುತ್ತಿತ್ತು ಮತ್ತು ಪ್ರತಿಯೊಂದು ಮನೆಯವರೂ ತಮ್ಮ ಒಲೆಯನ್ನು ಬೆಂಕಿ-ಕೊಂಡದಿಂದಲೇ ಹೊತ್ತಿಸಿಕೊಳ್ಳುತ್ತಿದ್ದರು. ಕೊಂದ ಜಾನುವಾರುಗಳ ಮೂಳೆಗಳನ್ನು ಅದರ ಜ್ವಾಲೆಗೇ ಎಸೆಯಲಾಗುತ್ತಿತ್ತು. ಕೆಲವೊಮ್ಮೆ ಎರಡು ಬೆಂಕಿ-ಕೊಂಡಗಳನ್ನು ಅಕ್ಕ-ಪಕ್ಕದಲ್ಲಿ ಇಡಲಾಗುತ್ತಿತ್ತು ಮತ್ತು ಜನರು ಮತ್ತು ಅವರ ಜಾನುವಾರುಗಳು ಶುದ್ಧಿಯನ್ನು ಮಾಡಿಕೊಳ್ಳುವ ಶಾಸ್ತ್ರವಾಗಿ ಅದರ ಮಧ್ಯೆ ನಡೆಯುತ್ತಿದ್ದರು.